მატსალუს ეროვნული პარკი
მატსალუს ეროვნული პარკი (ესტ. Matsalu rahvuspark) — ბუნების ნაკრძალი და ეროვნული პარკი ესტონეთში, ლიანემაას მაზრაში. მოიცავს 486,1 კმ² ტერიტორიას, მატსალუს უბეს, მდინარე კასარის დელტას და მიმდებარე არეალს. მატსალუს უბე ერთ-ერთი უმნიშვნელოვანესი ჭარბტენიანი ფრინველთა არეალია ევროპაში, რადგან აღმოსავლეთ ატლანტიკური ფრინველთა საფრენი გზის საუკეთესო ადგილას მდებარეობს. აქ ჩერდება უამრავი გადამფრენი ფრინველი. ყოველ გაზაფხულზე, მატსალუს დაახლოებით ორი მილიონი წყლის ფრინველი გაივლის, საიდანაც 1,6 მლნ გარეული იხვია. მატსალუს ეროვნულ პარკში ბინადრობს საფრთხის ქვეშ მყოფი მრავალი სახეობა, რომელთანაგ ზოგიერთი წითელ წიგნშიცაა შეტანილი, მათ შორისაა თეთრკუდა არწივი, რომელიც კონსერვაციის უმაღლეს კატეგორიას მიეკუთვნება. ბევრი ფრინველი დაცვის მეორე და მესამე კატეგორიაშია. ასევე წარმოდგენილია 22 სახეობის ძლიერ დაცული მცენარე და დაცვის მეორე კატეგორიაში მყოფი ათი სახეობის ძუძუმწოვარი.